**Božie slovo v rodine, domácej cirkvi**

Pozývame rodiny, aby na sviatok Zvestovania Pána, 25. marca, keď slávime vtelenie Božieho Slova, slávnostným úkonom postavili Sväté písmo na dôležité miesto vo svojej domácnosti. Následne na tomto mieste pravidelne čítali spoločne alebo individuálne Sväté písmo napríklad formou Lectio divina.

V roku Božieho slova odporúčame každej rodine nanovo prijať a dať čestné miesto Svätému písmu, bohostánku Božej prítomnosti v slove a denne z neho čerpať múdrosť, Božie svetlo a lásku do vzájomných vzťahov, do všetkých i všedných situácii každodenného života.

Obrad môže poslúžiť každej kresťanskej rodine ako vhodná inšpirácia, ako slávnostným úkonom postaviť Sväté písmo na dôležité miesto vo svojej domácnosti. Obrad obsahuje aj osobný záväzok každého člena rodiny modliť sa spoločne so Svätým písmom. Intronizovaná Biblia tak môže v rodine neustále pripomínať, že každý deň má vyhľadávať Božie slovo a žiť podľa neho. Bude slúžiť ako miesto pravidelného čítania Svätého písma a modlitby.

Obrad Intronizácie Svätého písma ponúka na svojej internetovej stránke Spoločnosť Božieho Slova (verbisti) <https://www.verbisti.sk/intronizacia-svateho-pisma-v-domacnosti/>.

Rada KBS pre rodinu